ZIŅOJUMS  
pie 2019. gada pārskata

1. Organizācijas nosaukums un juridiskā adrese: biedrība „Laimas slimības slimnieku biedrība”, Dārza iela 30, Sigulda, Siguldas novads, LV-2150
2. Organizācijas reģistrācijas numurs: 40008285893, datums: 25.03.2019.
3. Ziņas par pārvaldes institūcijas locekļiem: valdes locekle Elīna Prikule no 25.03.2019., valdes locekle Zane Šneidere no 25.03.2019.
4. Organizācijas svarīgākie sasniegumi pārskata gadā un tās attīstības perspektīvas:  biedrība „Laimas slimības slimnieku biedrība” savā pirmajā darbības gadā ir veiksmīgi organizējusi vairākus informatīvus un izglītojošus pasākumus, kā arī aktualizējusi informācijas pieejamību Latvijas informatīvajā telpā par Laimas slimību, kura potenciāli var skart jebkuru Latvijas iedzīvotāju. Ir izveidota *Laimas slimības slimnieku atbalsta grupa* sociālajā vietnē *Facebook,* kurā jau reģistrējušies vairāk nekā 1000 cilvēku informācijas, pieredzes apmaiņai, kā arī emocionālajam atbalstam saistībā ar šo saslimšanu un šīs slimības profilaksi. Ir izstrādāta biedrības mājas lapa [www.laimasslimiba.lv](http://www.laimasslimiba.lv), kurā arī ir pieejama informācija par Laimas slimību un ar to saistītajiem jautājumiem. Video vietnē YouTube ir publicētas vairākas video intervijas ar Laima slimības slimnieku pieredzes stāstiem:

<https://www.youtube.com/channel/UCTKkVkRk8ubkEOmz0eFDXTw>.

Biedrība „Laimas slimības slimnieku biedrība” ir izvirzījusi sev vairākus ilgtermiņa mērķus. Svarīgākie no tiem ir sadarbības veicināšana ar ārstniecības iestādēm un personālu (infektologiem, imunologiem, ģimenes ārstiem u.c.), veidojot informācijas apmaiņu par Laimas slimības noteikšanu, ārstēšanu, un citām slimības aktualitātēm, un labdarības projektu īstenošana, ar mērķi piesaistīt ziedojumus un sniegt finansiālu atbalstu Laimas slimības smagāk skartajiem slimniekiem, kuri zaudējuši savas darba spējas.

1. Informācija par fondiem -
   1. Atlikumi pārskata gada sākumā: 0 EUR un beigās: 1576 EUR.
   2. Fondu līdzekļu palielinājums pārskata gadā kopsummā un sadalījumā pa to veidošanās avotiem – no ieņēmumu un izdevumu pārskatā aprēķinātās ieņēmumu un izdevumu starpības, no fondu līdzekļu pārdales vai no citiem avotiem: 1576 EUR.
   3. Fondu līdzekļu samazinājums pārskata gadā kopsummā un sadalījumā pa virzieniem – pārdale uz citiem fondiem, fondos turēto līdzekļu izlietojums vai to vērtības samazinājums: 0 EUR.